Борис Младенов-Young
Аз исках да оставя нещо трайно…

chitanka.info

Аз исках да оставя нещо трайно,

в което да съм дълго съхранен

и то безспир във времето безкрайно

жив да поддържа спомена за мен.

Предадох вече родовите гени,

към бъдното поеха те на път,

но там от други гени, разводнени

ще се загубят и обезличат.

А моите любителски сонети,

дори когато минат векове,

все някой пра-пра… внук ще прочете

и в тях духът ми вплетен ще усети

и може би от него вдъхновен

ще преоткрие себе си у мен.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.